থানা পুলিশ ও প্রত্যক্ষদর্শীরা জানান, উপজেলার শাহারবিল ইউনিয়নের মাইজঘোনাস্থ বাটাখালী ব্রিজের দক্ষিণ পাশে মাতামুহুরী নদী লাগোয়া এলাকায় এনাম মেম্বারের ছোট ভাই আরমানের নিয়ন্ত্রনাধীন দীর্ঘদিন ধরে জুয়ার আসর চালিয়ে আসছিল। বুধবার বিকাল ২টার দিকে প্রতিদিনের মতো জুয়ার আসর বসার গোপন সংবাদ পেয়ে থানার ওসি বখতিয়ার উদ্দিন চৌধুরীর নির্দেশে এসআই এনামুল হক ও সুকান্ত চৌধুরীর নেতৃত্বে সঙ্গীয় পুলিশের একটি দল ধাওয়া করলে বেশ ক’জন জুয়াড়ীরা পালিয়ে যায় এবং তিনজন জুয়াড়িকে জুয়ার আসার থেকে গ্রেফতার করে পুলিশ থানায় নিয়ে যায়।